钦定古今图书集成/明伦汇编/闺媛典/第018卷 > 浣溪纱三首 前人
## 钦定古今图书集成/明伦汇编/闺媛典/第018卷 > 浣溪纱三首 前人

云曳香绵彩柱高。绛旗风飐出花梢。一梭红带往来
抛。束素美人羞不打，却嫌裙慢褪纤腰。日斜深院
影空摇。

香靥凝羞一笑开。柳腰如醉暖相挨。日长人困下楼
台。照水有情聊整鬓，倚阑无语更兜鞋。眼边牵恨
懒归来。

红粉佳人白玉杯，木兰船稳棹歌催。绿荷风里笑声
来。细雨轻烟笼草树，斜桥曲水绕楼台，夕阳高处
画屏开。